Kosrae ralo

La Kosrae ralo (laŭ la latinlingva scienca nomo Zapornia monasa, kaj ankaŭ Kosrae zapornio aŭ Kosraea ralo) estis malgranda akvobirdo de la familio de Raledoj kaj ordo de Gruoformaj. Ĝi estis endemio de la insulo Kosrae kaj eble ankaŭ de Ponape en sudokcidenta Pacifiko, kiuj apartenas ambaŭ al la Karolinoj. Ilia preferita habitato estis marbordaj marĉoj kaj marĉejoj kovritaj per taro-plantoj (Colocasia esculenta).

 Priskribo 
Tiu ralo estis malkovrita en 1827 fare de Heinrich von Kittlitz. Von Kittlitz priskribis ĝian plumaron kiel ĝenerale nigran kun blueca brilo. La plumoj estis pli brunecaj. La mentono kaj la mezo de la gorĝo estis brunaj. La surfaco de ĝia vosto estis brunnigra. La subvostaj kovriloj elmontris blankajn makulojn. La internaj flugilkovriloj estis brunecaj kaj estis makulitaj per blankaj punktoj. La ekstera rando de la unua primara estis svage bruna. Okuloj, kruroj kaj piedoj havis ruĝecan nuancon. La beko estis nigra. Ĝia grandeco estis ĉirkaŭ 18 cm.

 Referencoj 

Bibliografio
 Fuller, Errol (2000): Extinct Birds (2a eld.). Oxford University Press, Oxford, New York. 
 Greenway, James (1967): Extinct and Vanishing Birds of the World, Dover Publications Inc. New York, 
 Flannery, Tim & Schouten, Peter (2001). A Gap in Nature: Discovering the World's Extinct Animals, Atlantic Monthly Press, New York. .
 David Day (1981). The Doomsday Book of Animals, Ebury Press, London, 

Kategorio:Raledoj
Kategorio:Birdoj de Oceanio
Kategorio:Formortintaj neflugaj birdoj